Ons emosies en reaksies op ander mense sê meer van ons as wat dit van die ander mense sê. As jy my vertel hoe woedend jy vir Suid-Afrika, jou lewensmaat of jou baas geword het, vertel jy my eintlik hoe jou eie binnekant lyk. Jy dink ek hoor “SA”, Pietie, Meneer Verster”. Al die tyd hoor ek net “kedoef, kedoef, kedoef” – die geklop van jou hart.
As jy hierdie inventaris nié doen nie gaan jy nou-nou deur ‘n rooi lig jaag en jou lewe van ‘n hengse botsing voorsien.
Jy wil nie botsings hê nie, jy wil net hê dinge moet reg verloop en in beweging kom. Jy soek nie ‘n oorlog met die lewe nie.
Wanneer jou emosies so erg buite proporsie tot die kruising se gebeure is dat jy in ‘n mal vaart oor die lyne begin jaag sonder dat jy eers die geel lig kon sien. Dit beteken dat jy heeltemal uit voeling is met wie jy is en wat in jou lewe aan die gang is. Dis wanneer jy heeltyd met mense bots. Jy het reeds die verhoudingspanning te ver laat gaan en kan selfs wanneer jy wél die rusie sien aankom nie betyds gestop kry nie. As jy weer kyk trek die rook, julle albei se karre is gestamp en julle gaan in vlamme op.
Kyk mooi na wat in jou kattebak en op die agtersitplek lê! Sorteer die geel emosies uit sodat jy nie deur `n rooi lig aangejaag kom en in `n botsing beland nie.
Mens lyk altyd simpel as jy oorreageer het! Jy sê jammer, maar mense dink steeds jy is ‘n gevaarlike bestuurder en begin uit jou pad uit bly.